เช็คที่นี่ พยากรณ์อากาศช่วงปีใหม่ 30 ธ.ค.58 – 5 ม.ค.59
กรมอุตุนิยมวิทยาพยากรณ์อากาศ 7 วันข้างหน้า ระหว่างวันที่ 30 ธันวาคม 2558 - 5 มกราคม 2559
30 ธ.ค. 2558

พยากรณ์อากาศ 7 วันข้างหน้า ระหว่างวันที่ 30 ธันวาคม 2558 – 5 มกราคม 2559
 
การคาดหมาย ในช่วงวันที่ 30 ธ.ค. – 2 ม.ค. บริเวณความกดอากาศสูงกำลังค่อนข้างแรงอีกระลอกหนึ่งจากประเทศจีนจะแผ่เสริมลงมาปกคลุมประเทศไทยตอนบน ทำให้บริเวณประเทศไทยตอนบนจะมีอากาศหนาวเย็นลงกับมีลมแรง โดยภาคเหนืออุณหภูมิจะลดลง 4-6 องศาเซลเซียส กับมีน้ำค้างแข็งเกิดขึ้นบางพื้นที่บนยอดดอยสูง ส่วนภาคอื่นๆ อุณหภูมิจะลดลง 1-3 องศาเซลเซียส สำหรับมรสุมตะวันออกเฉียงเหนือที่พัดปกคลุมอ่าวไทย และภาคใต้ มีกำลังแรง ทำให้บริเวณอ่าวไทยตอนล่างจะมีคลื่นสูง 2-3 เมตร
ในช่วงวันที่ 3 – 5 ม.ค. บริเวณความกดอากาศสูงจะมีกำลังอ่อนลงทำให้ประเทศไทยตอนบนจะมีอุณหภูมิสูงขึ้นกับมีหมอกในตอนเช้าและมีหมอกหนาบางพื้นที่ สำหรับมรสุมตะวันออกเฉียงเหนือที่พัดปกคลุมอ่าวไทย และภาคใต้ มีกำลังอ่อนลง
ข้อควรระวัง: ในช่วงวันที่ 30 ธ.ค. – 2 ม.ค. ขอให้ประชาชนบริเวณประเทศไทยตอนบนดูแลรักษาสุขภาพเนื่องจากสภาพอากาศที่หนาวเย็นลง สำหรับประชาชนที่อาศัยอยู่บริเวณชายฝั่งภาคใต้ฝั่งตะวันออกระมัดระวังคลื่นลมแรงที่ซัดเข้าหาฝั่ง และชาวเรือบริเวณอ่าวไทยตอนล่างควรเดินเรือด้วยความระมัดระวัง ส่วนเรือเล็กควรงดออกจากฝั่ง ไว้ด้วย ในช่วงวันที่ 3 – 5 ม.ค.ประชาชนบริเวณประเทศไทยตอนบนระมัดระวังการสัญจรผ่านบริเวณที่มีหมอกหนาไว้ด้วย
 
ภาคเหนือ ในช่วงวันที่ 30 ธ.ค. – 4 ม.ค. อากาศเย็นถึงหนาว กับมีฝนเล็กน้อยในระยะแรกและอุณหภูมิจะลดลง 4-6 องศาเซลเซียส หลังจากนั้นอุณหภูมิจะสูงขึ้นอุณหภูมิต่ำสุด 12-18 องศาเซลเซียส อุณหภูมิสูงสุด 29-33 องศาเซลเซียสสำหรับบริเวณยอดดอย อากาศหนาวถึงหนาวจัด และมีน้ำค้างแข็งบางพื้นที่ อุณหภูมิต่ำสุด 3-10 องศาเซลเซียสลมตะวันตก ความเร็ว 20-35กม./ชม.
 
ภาคตะวันออกเฉียงเหนือ ในช่วงวันที่ 30 ธ.ค. – 2 ม.ค. อุณหภูมิจะลดลง 1-3 องศาเซลเซียสอากาศเย็นถึงหนาวกับมีลมแรง อุณหภูมิต่ำสุด 13-18 องศาเซลเซียส อุณหภูมิสูงสุด 29-34 องศาเซลเซียสส่วนบริเวณยอดภู อากาศหนาวถึงหนาวจัด อุณหภูมิต่ำสุด 6-12 องศาเซลเซียส ลมตะวันออกเฉียงเหนือ ความเร็ว 15-35 กม./ชม.ในช่วงวันที่ 3 – 5 ม.ค. อากาศเย็นกับมีหมอกในตอนเช้าและมีหมอกหนาบางพื้นที่ อุณหภูมิจะสูงขึ้นอุณหภูมิต่ำสุด 19-22 องศาเซลเซียส อุณหภูมิสูงสุด 30-34 องศาเซลเซียส
ภาคกลาง ในช่วงวันที่ 30 ธ.ค. – 4 ม.ค. อากาศเย็น อุณหภูมิจะลดลง 1-3 องศาเซลเซียสหลังจากนั้นอุณหภูมิจะสูงขึ้น กับมีหมอกในตอนเช้าและมีหมอกหนาบางพื้นที่อุณหภูมิต่ำสุด 17-20 องศาเซลเซียส อุณหภูมิสูงสุด 30-33 องศาเซลเซียสลมตะวันออกเฉียงเหนือ ความเร็ว 15-35 กม./ชม.
 
ภาคตะวันออก ในช่วงวันที่ 30 ธ.ค. – 2 ม.ค. อากาศเย็นในตอนเช้า อุณหภูมิจะลดลง 1-2 องศาเซลเซียสอุณหภูมิต่ำสุด 18-22 องศาเซลเซียส อุณหภูมิสูงสุด 32-35 องศาเซลเซียสลมตะวันออกเฉียงเหนือ ความเร็ว 20-35 กม./ชม. ทะเลมีคลื่นสูง 1-2 เมตร ห่างฝั่งคลื่นสูงประมาณ 2 เมตรในช่วงวันที่ 3 – 5 ม.ค. อากาศเย็นกับมีหมอกในตอนเช้า อุณหภูมิจะสูงขึ้นอุณหภูมิต่ำสุด 22-25 องศาเซลเซียส อุณหภูมิสูงสุด 33-35 องศาเซลเซียสลมตะวันออกเฉียงเหนือ ความเร็ว 15-35 กม./ชม. ทะเลมีคลื่นสูงประมาณ 1 เมตร ห่างฝั่งคลื่นสูง 1-2 เมตร
 
ภาคใต้ (ฝั่งตะวันออก) ในช่วงวันที่ 31 ธ.ค. – 5 ม.ค. มีฝนฟ้าคะนองเป็นแห่งๆ ถึงกระจาย ร้อยละ 20-40 ของพื้นที่ในช่วงวันที่ 31 ธ.ค. – 3 ม.ค. ตั้งแต่จังหวัดชุมพรขึ้นมา ลมตะวันออกเฉียงเหนือ ความเร็ว 20-35 กม./ชม. ทะเลมีคลื่นสูง ประมาณ 2 เมตรตั้งแต่จังหวัดสุราษฏร์ธานีลงไป ลมตะวันออกเฉียงเหนือ ความเร็ว 20-40 กม./ชม. ทะเลมีคลื่นสูง 2-3 เมตรอุณหภูมิต่ำสุด 21-25 องศาเซลเซียส อุณหภูมิสูงสุด 30-34 องศาเซลเซียส
 
ภาคใต้ (ฝั่งตะวันตก) ในช่วงวันที่ 31 ธ.ค. – 5 ม.ค. มีฝนฟ้าคะนองบางแห่งถึงเป็นแห่งๆ ร้อยละ 10-30 ของพื้นที่ในช่วงวันที่ 31 ธ.ค. – 3 ม.ค. ลมตะวันออกเฉียงเหนือ ความเร็ว 20-35 กม./ชม. ทะเลมีคลื่นสูง 1-2 เมตร ห่างฝั่งคลื่นสูงประมาณ 2 เมตรอุณหภูมิต่ำสุด 21-25 องศาเซลเซียส อุณหภูมิสูงสุด 31-34 องศาเซลเซียส
 
กรุงเทพมหานครและปริมณฑล ในช่วงวันที่ 31 ธ.ค. – 2 ม.ค. อากาศเย็น และอุณหภูมิจะลดลง 1-2 องศาเซลเซียสอุณหภูมิต่ำสุด 21-23 องศาเซลเซียส อุณหภูมิสูงสุด 32-33 องศาเซลเซียส ลมตะวันออกเฉียงเหนือ ความเร็ว 15-35 กม./ชม.ในช่วงวันที่ 3 – 5 ม.ค. อากาศเย็นกับมีหมอกในตอนเช้าและมีหมอกหนาบางพื้นที่ อุณหภูมิจะสูงขึ้นอุณหภูมิต่ำสุด 24-26 องศาเซลเซียส อุณหภูมิสูงสุด 32-34 องศาเซลเซียส ลมตะวันออกเฉียงเหนือ ความเร็ว 15-30 กม./ชม.
 
*สอบถามข้อมูลเพิ่มเติมได้ที่ กรมอุตุนิยมวิทยา 0-2399-4568-74